5.3.2015 Jurnalul Oficial al Uniunii Europene L 61/3 REGULAMENTUL (UE) 201 5/351 AL COMISIEI din 2 martie 2015 de stabilire a unei interdicţii temporare privind pescuitul de sebastă în zona NAFO 3M de către navele care arborează pavilionul unui stat membru al Uniunii Europene COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (), în special articolul 36 alineatul (2), întrucât: (1) Regulamentul (UE) nr. 2015/104 al Consiliului (?) stabileşte cotele pentru 2015. (2) Conform informațiilor primite de către Comisie, capturile din stocul menţionat în anexa la prezentul regulament, realizate de către navele care arborează pavilionul Uniunii Europene sau sunt înmatriculate în Uniunea Europeană, au epuizat cota intermediară alocată pentru perioada de până la 1 iulie 2015. (3) Prin urmare, este necesară interzicerea activităților de pescuit direcționat din acest stoc până la 30 iunie 2015. ADOPTĂ PREZENTUL REGULAMENT: Articolul 1 Epuizarea cotei Cota de pescuit alocată pentru perioada cuprinsă între 1 ianuarie 2015 şi 30 iunie 2015, inclusiv, statelor membre menționate în anexa la prezentul regulament pentru stocul indicat în aceeaşi anexă se consideră epuizată de la data stabilită în respectiva anexă. Articolul 2 Interdicţii Activităţile de pescuit direcționat din stocul menţionat în anexa la prezentul regulament realizate de nave care arborează pavilionul statelor membre menţionate în aceeaşi anexă sau care sunt înmatriculate în respectivele state membre se interzic începând de la data stabilită în anexă până la data de 30 iunie 2015, inclusiv. Articolul 3 Intrarea în Vigoare Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale şi se aplică direct în toate statele membre. Adoptat la Bruxelles, 2 martie 2015. Pentru Comisie, pentru președinte Lowri EVANS Director general pentru afaceri maritime și pescuit () JOL343,22.12.2009,p. 1. (') Regulamentul (UE) 2015/104 al Consiliului din 19 ianuarie 2015 de stabilire, pentru anul 2015, a posibilităților de pescuit pentru anumite stocuri de peşte și grupuri de stocuri de peşte, aplicabile în apele Uniunii și, pentru navele din Uniune, în anumite ape din afara Uniunii, de modificare a Regulamentului (UE) nr. 43/2014 şi de abrogare a Regulamentului (UE) nr. 779/2014 O L 22,28.1.2015, p. 1).